Emil Haucke har i dette forår optrådt fast på AaB's mandskab i 2. division, og sportsdirektør Lynge Jakobsen glæder sig over forlængelsen. - Emil Haucke, der har en fortid i Skagen, er endnu et talent, der er kommet op fra vores egen ungdomsafdeling, siger han i en pressemeddelelse. - Dette er naturligvis glædeligt, og Emil har et potentiale, der på længere sigt kan gøre ham til SAS Liga-spiller, konstaterer Lynge Jakobsen, der i den nuværende trup på 25 spillere har hele 14 mand, der alle har spillet ungdomsfodbold i AaB. Emil Haucke, hvis kontrakt nu udløber den 30. juni 2010, er med i den AaB-trup, der i aften spiller opvisningskamp i Vrå.
AaB Fodbold har forlænget aftalen med 19-årige Emil Haucke for yderligere to år.